CELEX: 32008R1062
Language: lt
Date: 2008-10-28 00:00:00
Title: 2008 m. spalio 28 d. Komisijos reglamentas (EB) Nr. 1062/2008, kuriuo įgyvendinamos Europos Parlamento ir Tarybos reglamento (EB) Nr. 453/2008 dėl Bendrijos ketvirtinės statistikos apie laisvas darbo vietas nuostatos dėl sezoninio išlyginimo tvarkos ir kokybės ataskaitų (Tekstas svarbus EEE)

29.10.2008   
            
            
               LT
            
            
               Europos Sąjungos oficialusis leidinys
            
            
               L 285/3
            
         
      KOMISIJOS REGLAMENTAS (EB) Nr. 1062/2008
   2008 m. spalio 28 d.
   kuriuo įgyvendinamos Europos Parlamento ir Tarybos reglamento (EB) Nr. 453/2008 dėl Bendrijos ketvirtinės statistikos apie laisvas darbo vietas nuostatos dėl sezoninio išlyginimo tvarkos ir kokybės ataskaitų
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2008 m. balandžio 23 d. Europos Parlamento ir Tarybos reglamentą (EB) Nr. 453/2008 dėl Bendrijos ketvirtinės statistikos apie laisvas darbo vietas (1), ypač į jo 3 straipsnio 3 dalį ir 6 straipsnio 3 dalį,
   kadangi:
   
               (1)
            
            
               Reglamentu (EB) Nr. 453/2008 nustatytas bendras Bendrijos ketvirtinės statistikos apie laisvas darbo vietas sistemiško rengimo pagrindas.
            
         
               (2)
            
            
               Sezoninis išlyginimas – esminė trumpalaikės statistikos rengimo dalis. Išlygintos eilutės padeda vertinti ir interpretuoti rezultatus. Perduodant išlygintas eilutes nacionaliniu ir tarptautiniu lygmenimis platinami labiau suderinti duomenys.
            
         
               (3)
            
            
               Tam, kad būtų taikomi Reglamento (EB) Nr. 453/2008 6 straipsnio 1 dalyje nustatyti kokybės parametrai, reikėtų apibrėžti valstybių narių teiktinų kokybės ataskaitų rengimo būdus, struktūrą ir periodiškumą.
            
         
               (4)
            
            
               Su Europos centriniu banku konsultuotasi.
            
         
               (5)
            
            
               Šiame reglamente nustatytos priemonės atitinka Statistikos programų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Sezoninio išlyginimo tvarka
   Taikant Reglamento (EB) Nr. 453/2008 3 straipsnio 3 dalį pagal sezoną išlyginti duomenys pradedami perduoti ne vėliau kaip tada, kai bent 16 stebimų laikotarpių laiko eilutės prieinamos 1 priede nurodytu NACE 2 red. suvestinių duomenų lygmeniu. Eilutės skaičiuojamos nuo pirmų pagal sezoną neišlygintų duomenų, būtinų pagal Reglamentą (EB) Nr. 453/2008.
   2 straipsnis
   Kokybės ataskaitos
   1.   2 priede nustatytos Reglamento (EB) Nr. 453/2008 6 straipsnio 2 dalyje nurodytų kokybės ataskaitų rengimo būdai ir struktūra.
   2.   Kokybės ataskaitos perduodamos Komisijai kasmet, ne vėliau kaip iki rugpjūčio 31 d., ir yra susijusios su ankstesniais kalendoriniais metais. Pirmoji kokybės ataskaita perduodama ne vėliau kaip iki 2011 m. rugpjūčio 31 d.
   3 straipsnis
   Įsigaliojimas
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. spalio 28 d.
      
         
            Komisijos vardu
         
         Joaquín ALMUNIA
         
         
            Komisijos narys
         
      
   
   
      (1)  OL L 145, 2008 6 4, p. 234.
   
      1 PRIEDAS
      NACE 2 red. suvestinių duomenų lygmuo
      
                  NACE 2 red. sekcijos
               
               
                  Apibūdinimas
               
            
                  A
               
               
                  Žemės ūkis, miškininkystė ir žuvininkystė
               
            
                  B, C, D ir E
               
               
                  Kasyba ir karjerų eksploatavimas; apdirbamoji gamyba; elektros, dujų, garo tiekimas ir oro kondicionavimas; vandens tiekimas, nuotekų valymas, atliekų tvarkymas ir regeneravimas
               
            
                  F
               
               
                  Statyba
               
            
                  G, H ir I
               
               
                  Didmeninė ir mažmeninė prekyba; variklinių transporto priemonių ir motociklų remontas; transportavimas ir saugojimas; apgyvendinimo ir maitinimo paslaugų veikla
               
            
                  J
               
               
                  Informacija ir ryšiai
               
            
                  K
               
               
                  Finansinė ir draudimo veikla
               
            
                  L
               
               
                  Nekilnojamojo turto operacijos
               
            
                  M ir N
               
               
                  Profesinė, mokslinė ir techninė veikla; administracinė ir aptarnavimo veikla
               
            
                  O, P ir Q
               
               
                  Viešasis valdymas ir gynyba; privalomasis socialinis draudimas; švietimas; žmonių sveikatos priežiūra ir socialinis darbas
               
            
                  R ir S
               
               
                  Meninė, pramoginė ir poilsio organizavimo veikla, ir kita aptarnavimo veikla
               
            
   
      2 PRIEDAS
      Valstybių narių teiktinų kokybės ataskaitų rengimo būdai ir struktūra
      PREAMBULĖ
      Siekiant nuolat gerinti statistikos produktų ir paslaugų kokybę, Europos statistikos sistemoje buvo priimta bendra kokybės, „kaip produkto ar paslaugos savybių ir ypatumų visumos, pagrįstos gebėjimu tenkinti nustatytus arba numanomus poreikius“, apibrėžtis. Kad šią apibrėžtį būtų galima taikyti, buvo nustatyti šeši parametrai, lemiantys statistikos produktų ir paslaugų kokybę:
      
                  1)
               
               
                  reikalingumas;
               
            
                  2)
               
               
                  tikslumas;
               
            
                  3)
               
               
                  savalaikiškumas ir punktualumas;
               
            
                  4)
               
               
                  prieinamumas ir aiškumas;
               
            
                  5)
               
               
                  palyginamumas;
               
            
                  6)
               
               
                  suderinamumas.
               
            Kokybės ataskaitos – tinkama priemonė suderintai rinkti informaciją apie įvairių produktų ir paslaugų kokybę. Ataskaitose teikiama informacija apie visus šešis ESS kokybės apibrėžties parametrus ir bendra nacionalinių laisvų darbo vietų duomenų rinkimo apžvalga. Informacija teikiama vadovaujantis tokia struktūra:
      BENDRAS APIBŪDINIMAS
      Į bendrąjį apibūdinimą įtraukiami, kai tinkama, šie duomenys:
      A.   Šaltiniai, aprėptis ir periodiškumas
      
                  —
               
               
                  Duomenų šaltinio nurodymas
               
            
                  —
               
               
                  Aprėptis (geografinė, NACE, įmonių dydis)
               
            
                  —
               
               
                  Atitinkamos datos
               
            
                  —
               
               
                  Skelbimo nacionaliniu lygmeniu periodiškumas
               
            
                  —
               
               
                  Statistinio vieneto apibrėžtis
               
            B.   Imčių tyrimas
      B.1.   Imties planas
      
                  —
               
               
                  Imties pagrindas
               
            
                  —
               
               
                  Imties planas
               
            
                  —
               
               
                  Imties vienetų saugojimas ir (arba) atnaujinimas
               
            
                  —
               
               
                  Imties dydìs
               
            
                  —
               
               
                  Sluoksniavimas
               
            B.2.   Svorių sistemos rengimas
      
                  —
               
               
                  Trumpas svorių sistemos rengimo metodo apibūdinimas
               
            
                  —
               
               
                  Svorių sistemos rengimo parametrai
               
            B.3.   Duomenų rinkimas
      
                  —
               
               
                  Trumpas duomenų rinkimo metodo (-ų) apibūdinimas
               
            C.   Kiti šaltiniai
      Trumpas šaltinio (-ių) apibūdinimas, įskaitant:
      
                  —
               
               
                  priežiūros tarnybą,
               
            
                  —
               
               
                  atnaujinimo dažnumą,
               
            
                  —
               
               
                  (pasenusios informacijos) šalinimo taisykles,
               
            
                  —
               
               
                  savanoriškai teikiamas ir (arba) privalomas ataskaitas bei sankcijas.
               
            D.   Atskleidimo taisyklės
      Trumpas sąlygų, kuriomis duomenis būtina ištrinti dėl jų konfidencialumo, apibūdinimas.
      E.   Sezoninis išlyginimas
      Trumpas sezoninio išlyginimo tvarkos apibūdinimas, visų pirma atsižvelgiant į Statistikos programų komiteto (SPK) patvirtintas ir remiamas Europos statistikos sistemos gaires dėl sezoninio išlyginimo.
      1.   REIKALINGUMAS
      „Reikalingumas“ parodo, ar parengiami visi reikalingi statistiniai duomenys ir kaip vartojamos sąvokos (apibrėžtys, klasifikacijos ir pan.) atitinka vartotojų poreikius.
      Kokybės ataskaitoje pateikiami:
      
                  —
               
               
                  trūkstamų kintamųjų ir trūkstamo kintamųjų skirstymo apibūdinimas,
               
            
                  —
               
               
                  įgyvendinimo priemonių, susijusių su Reglamente (EB) Nr. 453/2008 nurodytų ketvirtinių statistinių duomenų apie laisvas darbo vietas, pažangos ataskaita ir išsamus įgyvendinimo pabaigos planas bei grafikas, likusių nukrypimų nuo ES sąvokų santrauka.
               
            Be to, ataskaitoje galima pateikti:
      
                  —
               
               
                  nacionalinių naudotojų apibūdinimo, pagrindinių jų poreikių ir jų patenkinimo masto santrauką.
               
            2.   TIKSLUMAS
      Apskritai statistikoje „tikslumas“ – tai vertinimų artimumas nežinomoms tikrosioms aptariamųjų kintamųjų vertėms.
      2.1.   Imties paklaidos
      Tikslumui nurodyti apskaičiuojamas, atsižvelgiant į imties planą, variacijos koeficientas, kuris perduodamas dėl laisvų darbo vietų skaičiaus pagal paskutinės NACE klasifikatoriaus redakcijos sekcijų lygmenis, suskirsčius pagal dydžio kategorijas (1–9 arba daugiau nei 10 darbuotojų).
      Jei negalima apskaičiuoti variacijos koeficiento, vietoje jo nurodoma imties paklaida pagal absoliutųjį laisvų darbo vietų skaičių.
      2.2.   Paklaidos, nesusijusios su imtimi
      2.2.1.   Aprėpties paklaidos
      Prireikus kokybės ataskaitose pateikiama tokia informacija apie aprėptį:
      
                  —
               
               
                  lentelė, kurioje nurodomas imties verslo vienetų skaičius ir imtyje (-se) ir (arba) registre (-uose) atspindėtų verslo vienetų procentas, suskirstytas pagal dydžio kategorijas (sluoksnius),
               
            
                  —
               
               
                  bet kokio skirtumo tarp standartinės populiacijos ir tiriamos populiacijos apibūdinimas,
               
            
                  —
               
               
                  klasifikacijos klaidų apibūdinimas,
               
            
                  —
               
               
                  bet kokio skirtumo tarp standartinių datų ir tiriamų ketvirčių apibūdinimas,
               
            
                  —
               
               
                  bet kuri kita svarbi informacija.
               
            Pastaba. Naudojant atskirus administracinius duomenis, pateikiama panaši analizė, pagrįsta administracine informacine byla, įskaitant klaidas, susijusias su ataskaitomis ir šalinimu iš registrų.
      2.2.2.   Vertinimo ir duomenų tvarkymo klaidos
      Kokybės ataskaitose pateikiama:
      
                  —
               
               
                  informacija apie kintamuosius, kuriems būdingos gana didelės vertinimo ir duomenų tvarkymo klaidos,
               
            
                  —
               
               
                  informacija apie pagrindinius (gana didelių) vertinimo ir duomenų tvarkymo klaidų šaltinius ir, jei įmanoma, taikytus koregavimo metodus.
               
            2.2.3.   Paklaidos, susijusios su neatsiskaitymu
      Prireikus kokybės ataskaitose pateikiama tokia informacija apie paklaidas, susijusias su neatsiskaitymu:
      
                  —
               
               
                  vieneto atsiskaitymo lygis,
               
            
                  —
               
               
                  trūkstamų reikšmių priskyrimo lygis ir metodai, ir, jei įmanoma, trūkstamų reikšmių priskyrimo poveikis perduotų kintamųjų įvertims.
               
            Pastaba. Naudojant atskirus administracinius duomenis, administracinio įrašo arba reikšmės nebuvimas prilyginamas neatsiskaitymui.
      2.2.4.   Modelio sąlygotos paklaidos
      Jei naudojami modeliai, jie apibūdinami kokybės ataskaitose. Ypatingas dėmesys turėtų būti skiriamas su imtimi nesusijusių paklaidų koregavimo modeliams, pvz., visų reikalingų dydžio kategorijų arba NACE skirstymo vienetų aprėptis, trūkstamų reikšmių priskyrimas arba bendros sumos nustatymas siekiant koreguoti dėl vienetų neatsiskaitymo.
      Pastaba. Naudojant atskirus administracinius duomenis, pateikiami komentarai dėl administracinių sąvokų ir teorinių statistinių sąvokų atitikties. Pranešama apie bet kokius nacionalinių teisės aktų pakeitimus, dėl kurių keičiamos vartojamos apibrėžtys ir, jei įmanoma, poveikį rezultatams.
      2.2.5.   Patikslinimai
      Valstybė narė gali pateikti patikslinimų apžvalgą, įskaitant paskelbtų laisvų darbo vietų skaičių patikslinimus, ir tokių patikslinimų priežasčių santrauką.
      2.2.6.   Paklaidų apskaičiavimas
      Perduodamas visų laisvų darbo vietų ir, jei įmanoma, šio reglamento 1 priede nurodyto NACE 2 red. suvestinių duomenų lygmens ir dydžių kategorijų (1–9, daugiau nei 10 darbuotojų) paklaidų, nesusijusių su imtimi ir susijusių su laisvų darbo vietų absoliučia verte, vertinimas.
      3.   SAVALAIKIŠKUMAS IR PUNKTUALUMAS
      3.1.   Savalaikiškumas
      Informacijos „savalaikiškumas“ atitinka laiko trukmę nuo galimybės ja pasinaudoti ir įvykio arba reiškinio, kurį ji apibūdina.
      Kokybės ataskaitose turėtų būti teikiama informacija apie laiko tarpą tarp duomenų pateikimo nacionaliniu lygmeniu ir duomenų ataskaitinio laikotarpio.
      3.2.   Punktualumas
      „Punktualumas“ yra laiko tarpas tarp duomenų pateikimo datos ir numatytos datos, kai jie turėjo būti pristatyti, pvz., atsižvelgiant į oficialiuose teikimo kalendoriuose skelbiamas datas, nustatytas reglamentuose arba anksčiau suderintas su partneriais.
      Siekiant suprasti ir išspręsti su punktualumu susijusias problemas, informacija teikiama apie paskutinių keturių ketvirčių tyrimo įgyvendinimo procesą nacionaliniu lygmeniu, ypatingą dėmesį skiriant planuotų ir faktinių datų atitikčiai:
      
                  —
               
               
                  respondentams nustatyti atsakymų teikimo galutiniai terminai, taip pat apimantys priminimus ir vėlesnius įspėjimus,
               
            
                  —
               
               
                  duomenų rinkimo vietoje laikotarpis,
               
            
                  —
               
               
                  duomenų tvarkymo laikotarpis,
               
            
                  —
               
               
                  pirmųjų rezultatų skelbimo datos.
               
            4.   PRIEINAMUMAS IR AIŠKUMAS
      4.1.   Prieinamumas
      „Prieinamumas“ reiškia fizines sąlygas, kurioms esant vartotojai gali gauti informacijos apie tai: kur eiti, kaip gauti galimybę susipažinti su duomenimis, pristatymo laikas, patogios pardavimo sąlygos (autorių teisės ir pan.), galimybė pasinaudoti mikro arba makro duomenimis, įvairūs formatai ir duomenų laikmenos (popierius, bylos, CD-ROM/DVD, internetas ir t. t.) ir pan.
      Kokybės ataskaitose turėtų būti teikiama tokia informacija apie rezultatų sklaidos metodus:
      
                  —
               
               
                  sklaidos sistema, įskaitant tuos, kuriems rezultatai perduodami,
               
            
                  —
               
               
                  nuorodos į pagrindinių rezultatų skelbimo leidinius, įskaitant leidinius, kuriuose komentarai pateikiami tekstu, grafikais, žemėlapiais ir kitaip,
               
            
                  —
               
               
                  informacija apie tai, kokie rezultatai perduodami imties vienetams, jei apskritai perduodami.
               
            4.2.   Aiškumas
      „Aiškumas“ – tai suprantamumo laipsnis, įskaitant informaciją apie duomenų informacinę aplinką, t. y. ar kartu su duomenimis teikiami atitinkami metaduomenys, iliustracijos, pvz., grafikai ir žemėlapiai, ar turima informacijos apie duomenų kokybę (įskaitant naudojimo apribojimus) ir tai, kiek teikiama papildomos pagalbos.
      Kokybės ataskaitose turėtų būti teikiama tokia informacija apie rezultatų suprantamumą ir turimus metaduomenis:
      
                  —
               
               
                  pateiktų metaduomenų aprašymas ir nuorodos į juos,
               
            
                  —
               
               
                  nuorodos į pagrindinius metodinius dokumentus, susijusius su pateikta statistika,
               
            
                  —
               
               
                  pagrindinių veiksmų, kurių ėmėsi nacionalinės statistikos tarnybos, siekdamos informuoti vartotojus apie duomenis, apibūdinimas.
               
            5.   PALYGINAMUMAS
      5.1.   Geografinis palyginamumas
      Kokybės ataskaitose pateikia informacija apie nacionalinių ir europinių sąvokų skirtumus ir, kiek įmanoma, jų poveikį vertinimui.
      5.2.   Palyginamumas pagal laiko kategoriją
      Kokybės ataskaitose pateikiama informacija apie per bet kuriuos du vienas po kito einančius ketvirčius pasikeitusias apibrėžtis, aprėptį ir metodus, ir jų poveikį vertinimui.
      6.   SUDERINAMUMAS
      Statistikos „suderinamumas“ – tai jos tinkamumas būtų patikimai derinamai įvairiais būdais ir įvairioms reikmėms. Tačiau paprastai lengviau parodyti nesuderinamumo atvejus, nei įrodyti suderinamumą.
      Kokybės ataskaitose, jei įmanoma, palyginami iš kitų tinkamų šaltinių gauti duomenys apie laisvų darbo vietų skaičių, visą ir suskirstytą pagal NACE sekcijų lygmenis, jei tinkama, ir, jei vertės labai skiriasi, nurodomos skirtumų priežastis.
      
         Be to, dėl atgalinių duomenų pirmoje kokybės ataskaitoje:
      
      
                  —
               
               
                  apibūdinami atgaliniams duomenims gauti naudoti šaltiniai ir taikytas metodas,
               
            
                  —
               
               
                  apibūdinami atgalinių duomenų ir dabartinių duomenų aprėpties (ekonominės veiklos rūšių, darbuotojų, kintamųjų) skirtumai,
               
            
                  —
               
               
                  apibūdinamas atgalinių duomenų ir dabartinių duomenų palyginamumas.